บุษบาภาษาศิลป์

บุษบาภาษาศิลป์ (; โรมาจิ: "Hanayamata") เป็นมังงะเขียนโดย โซ ฮามายูมิบะ ตีพิมพ์ลงในนิตยสารแนวเซเน็งชื่อ "มังงะไทม์คิระระฟอร์เวิร์ด" ของสำนักพิมพ์โฮบุนชะ ตั้งแต่เดือนมิถุนายน พ.ศ. 2554 โดยมีฉบับรวมเล่มแล้วทั้งหมด 10 เล่มจบ และอนิเมะสร้างโดยแมดเฮาส์ ออกอากาศที่ญี่ปุ่นระหว่างเดือนกรกฎาคมถึงเดือนกันยายน พ.ศ. 2557
โครงเรื่อง.
เซคิยะ นารุ เด็กหญิงมัธยมต้นธรรมดาอายุ 14 ปี ผู้ชื่นชอบเรื่องเทพนิยาย แต่เธอกังวลที่เธอนั้นไม่ได้มีความสนใจเรื่องอื่น เธอบังเอิญได้พบกับ "ภูต" เด็กหญิงชาวต่างชาติซึ่งกำลังซ้อมเต้นในตอนกลางคืน แล้วก็ได้ชักชวนนารุให้ร่วมกับเธอและแนะนำนารุเข้าสู่โลกของการเต้นโยซาโค่ย ชื่อเรื่องนำมาจากอักษรตัวแรกของชื่อจริงแต่ละคน ได้แก่ ฮานะ, นารุ, ยายะ, มาจิ และ ทามิ
(; โรมาจิ: "Sekiya Naru")
 "ให้เสียงโดย:" เรย์นะ อุเอดะ
สาวน้อยอายุ 14 ปี คิดว่าตนเองเป็นคนธรรมดา ไม่มีอะไรโดดเด่น ชื่นชอบเรื่องเกี่ยวกับเทพนิยาย นอกจากนั้นเธอก็ไม่ได้มีความสนใจเรื่องอื่นเลย เวลาอยู่บ้านก็จะฝึกอิไอโด หลังจากเธอพบกับฮานะ ก็ได้ถูกชักชวนมาเต้นโยซาโค่ย เธอก็ได้เริ่มเปลี่ยนแปลงตนเองทีละเล็กทีละน้อย ดอกไม้ที่ชอบคือ ดอกซากุระ
(; โรมาจิ: "Hana Enu Fontēnsutando"; : Hana N. Fountainstand)
 "ให้เสียงโดย:" มินามิ ทานากะ
นักเรียนแลกเปลี่ยนจากสหรัฐอเมริกา อยู่ห้องเรียนเดียวกันนารุ โดยชื่นชอบการเต้นโยซาโค่ย เพราะตอนเด็กเธอได้มาเที่ยวญี่ปุ่นแล้วเห็นการเต้นโยซาโค่ย เธอตัดสินใจมาอยู่ที่ญี่ปุ่นและตั้งชมรมโยซาโค่ย โดยชวนนารุเข้าร่วม ดอกไม้ที่ชอบคือ ดอกบลูสตาร์
(; โรมาจิ: "Sasame Yaya")
 "ให้เสียงโดย:" คายะ โอกุโนะ
เพื่อนสนิทของนารุ ที่บ้านเป็นร้านบะหมี่ เป็นคนเก่งและสวย ทำให้เป็นคนดังในโรงเรียน เป็นคนเขียนลายมือแย่ เป็นคนค่อนข้างหวงนารุและรู้สึกอิจฉาเวลาที่นารุเป็นเพื่อนกับคนอื่น ตอนแรกเธอเข้าร่วมชมรมโยซาโค่ยแค่ในนามเท่านั้น แต่หลังจากที่ความฝันของเธอในการตั้งวงดนตรีพังลง ไม่ช้าเธอก็ร่วมชมรมอย่างจริงจัง ดอกไม้ที่ชอบคือ ดอกกุหลาบ
(; โรมาจิ: "Nishimikado Tami")
 "ให้เสียงโดย:" ยุกะ โอตสึโบะ
รองประธานสภานักเรียน เธอโตมากับนารุ เพราะพ่อของทั้งสองคนเป็นคนรู้จักกัน ทามิเปรียนเสมือนพี่สาวของนารุ ทามิเป็นคนติดพ่อ โดยเธอใช้เวลาทั้งหมดเพื่อฝึกตนให้เป็นแบบกุลสตรีญี่ปุ่นเพื่อให้พ่อภูมิใจ อย่างไรก็ตาม นารุก็ได้ช่วยให้ทามิเอาชนะความกังวลของตัวเอง และเข้าร่วมชมรมโยซาโค่ย ดอกไม้ที่ชอบคือ ดอกลิลลี่
(; โรมาจิ: "Tokiwa Machi")
 "ให้เสียงโดย:" มานามิ นุมากุระ
ประธานสภานักเรียนและเพื่อนสนิทของทามิ เป็นคนเข้มงวดกับกฏระเบียบแต่ก็อ่อนโยนกับของน่ารักๆ ดอกไม้ที่ชอบคือ ดอกทานตะวัน
(; โรมาจิ: "Tokiwa Sari")
 "ให้เสียงโดย:" เมงุมิ โทโยงุจิ
ครูประจำชั้นของนารุ, ยายะและฮานะและเป็นครูสอนภาษาอังกฤษ และยังเป็นพี่สาวของมาจิด้วย มีชื่อเล่นว่า 'อาจารย์แซลลี่' (Sally-sensei) ต่อมาเป็นครูที่ปรึกษาชมรมโยซาโค่ย
(; โรมาจิ: "Ōfuna Masaru")
 "ให้เสียงโดย:" สึโยชิ โคยามะ
เจ้าของร้านโยซาโค่ยมาซารุ อายุ 33 ปีมีหน้าตาคล้ายยากุซ่า แต่จริงๆ แล้วเป็นคนใจดีและพร้อมที่ช่วยเหลือคนที่สนใจในโยซาโค่ย
สื่อต่างๆ.
มังงะ.
เริ่มตีพิมพ์ลงในนิตยสารแนวเซเน็ง มังงะไทม์คิระระฟอร์เวิร์ด ของสำนักพิมพ์โฮบุนชะ ตั้งแต่มิถุนายน พ.ศ. 2554 ฉบับรวมเล่มเล่มที่ 1 วางจำหน่ายเมื่อวันที่ 12 ธันวาคม พ.ศ. 2554 เล่มที่ 2 วางจำหน่ายเมื่อวันที่ 12 กรกฎาคม พ.ศ. 2555 เล่มที่ 3 วางจำหน่ายเมื่อวันที่ 12 เมษายน พ.ศ. 2556 เล่มที่ 4 วางจำหน่ายเมื่อวันที่ 10 มกราคม พ.ศ. 2557 เล่มที่ 5 วางจำหน่ายเมื่อวันที่ 11 กรกฎาคม พ.ศ. 2557 และเล่นที่ 6 วางจำหน่ายเมื่อวันที่ 12 กันยายน พ.ศ. 2557
สำหรับประเทศไทยนั้น สำนักพิมพ์รักพิมพ์ เป็นผู้แปลและจัดจำหน่าย โดยฉบับรวมเล่มเล่มที่ 1 วางจำหน่ายเมื่อวันที่ 13 กันยายน พ.ศ. 2556
เล่มที่ 2 วางจำหน่ายเมื่อวันที่ 11 ตุลาคม พ.ศ. 2556 และเล่มที่ 3 วางจำหน่ายเมื่อวันที่ 11 ธันวาคม พ.ศ. 2556
อนิเมะ.
อนิเมะผลิตโดย แมดเฮาส์ เริ่มออกอากาศที่ญี่ปุ่นเมื่อวันที่ 7 กรกฎาคม พ.ศ. 2557 โดยเพลงเปิดคือเพลง "ฮะนะ วะ โอะโดะเระยะ อิโนะฮะ นิ โฮะ" (; โรมาจิ: "Hana wa Odoreya Iroha ni Ho"; : เต้นรำในกลิ่นของดอกไม้) ขับร้องโดย Team Hanayamata (เรอินะ อุเอะดะ, คะยะ โอะคุโนะ, มินะมิ ทะนะกะ, ยุกะ โอทสึโบะ, และ มะนะมิ นุมะคุระ), ส่วนเพลงปิดคือเพลง "ฮะนะยุกิ" (; โรมาจิ: "Hanayuki"; : เกล็ดหิมะ) ขับร้องโดย smileY inc.
วิดีโอเกม.
"ฮานายามาตะ โยซาโค่ย ไลฟ์!" (; โรมาจิ: "Hanayamata: Yosakoi Live!") เป็นเกมแนวดนตรีและผจญภัย พัฒนาโดย บันไดนัมโกะเกมส์ โดยจะวางจำหน่ายลงเครื่อง เพลย์สเตชันวิต้า วันที่ 13 พฤศจิกายน พ.ศ. 2557 ในรูปแบบปกติและรูปแบบจำนวนจำกัด โดยมีของแถมเป็นบลู-เรย์พิเศษและดรามาซีดี